**Priprema nastave koja implementira razvoj ključnih kompetencija**

**Ime/na i prezime/na nastavnika:**

**Olivera Leković, Majda Hodžić, Marija Ivanović, Jasna Jovanović, Biljana Đurđević**

**Škola: OŠ „Pavle Rovinski“, Podgorica**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | 3. razred  Integrisana nastava:  Priroda i društvo  Crnogorski-srpski, bosanski, hrvatski jezik i književnost  Matematika  Engleski jezik  Likovna kultura |
| **2. Tema** (za projekt/ integrisanu nastavu/ aktivnost) /  **Obrazovno/ vaspitni ishod** (za predmet)**:** | Jesen  Priroda i društvo: Na kraju učenja učenik će moći da objasni povezanost između prirodne i društvene sredine, uslova života i načina života (na primjeru svoga mjesta) i pokaže poštovanje i odgovornost za njihov održivi razvoj.  Matematika: Učenik umije da prikupi, klasifikuje i prikaže podatke, kao i da sa grafičkog prikaza pročita podatke*.*  Crnogorski-srpski, bosanski, hrvatski jezik i književnost: Na kraju učenja učenik će biti sposoban da stvara svom uzrastu svojstvene odgovarajuće usmene i pisane tekstove po ugledu na umjetničke.  Engleski jezik: Na kraju učenja učenik će biti u stanju da pokaže da razumije živi ili snimljeni govor na poznatu temu, koji sadrži poznatu gramatiku i leksiku.  Likovna kultura: Na kraju učenja učenik će moći/biti sposoban/biti u stanju da opisuje postupak miješanja boja. |
| **3. Ishodi učenja**  (iz službenog programa za određeni predmet) | 1.Priroda i društvo: Tokom učenja učenik će moći da navodi biljke i životinje karakteristične za mjesto u kojem žive i objasni promjene aktivnosti živog svijeta u skladu sa godišnjim dobom.  2.Matematika: Tokom učenja učenici će moći da: prikupe i klasifikuju podatke, tabelarno i pomoću stubaca prikazuju podatke, sa grafičkog prikaza ili iz tabela pronađu podatak koji se traži.  3.Crnogorski-srpski, bosanski, hrvatski jezik i književnost: Tokom učenja učenik stvara kraće sastave u kojima do izražaja dolazi kreativnost, originalnost i stvaralačko mišljenje.  4. Engleski jezik: Tokom učenja, učenik će biti u stanju daprepozna fonetsko-fonološke, akcenatske, ritmičke i intonacijske uzorke engleskog jezika (tj. izdvojene glasove, riječi i kratke rečenice).  5. Likovna kultura: Tokom učenja učenik će moći da prepozna boje i njihove nijanse, upoređuje primjere čistih i miješanih boja u okolini, prirodi i umjetničkim djelima i izvodi slike po motivu koristeći čiste i miješane boje. |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | 1. Kompetencija pismenosti (pišu sastave/stihove na temu jeseni koje objavljuju u digitalnom časopisu)  1.1.5. Komunicira usmeno i pisano koristeći odgovarajući vokabular.  2. Kompetencija višejezičnosti (igraju društvenu igru domine (ilustracija – riječ na engleskom jeziku))  1.2.1. Koristi vokabular, osnovne gramatičke norme prvog stranog jezika (po pravilu engleskog), na nivou A1 Zajedničkog evropskog referentnog okvira za jezike.  3. Matematička kompetencija i kompetencija u nauci, tehnologiji i inženjerstvu (grafički prikazuju podatke količine padavina u određenom periodu, predstavljaju pomoću histograma, čitaju podatke iz tabele, upoređuju sa podacima iz prošlih godina, rješavaju zadatke sa mjernim jedinicama za zapreminu i vrijeme)  1.3.5. Procjenjuje i mjeri osnovne fizičke veličine birajući odgovarajuće mjerne jedinice i instrumente za njihovo mjerenje.  1.3.7. Čita, upoređuje i prikazuje podatke tabelarno i grafički koristeći po potrebi digitalne alate.  4. Digitalna kompetencija (izrada digitalnog časopisa, PPT prezentacije)  1.4.8. Koristi digitalne uređaje i jednostavne aplikacije za komunikaciju, spremanje i obradu teksta, fotografije i videa.  5. Lična, društvena i kompetencija učenja kako učiti (timski rad, samoevaluacija na temu zdrave ishrane, samospoznaja i prepoznavanje potrebe za promjenom navika, diskusija o značaju jačanja imuniteta)  1.5.2. Razlikuje komponente zdravog uma, tijela i životnog stila od nezdravih navika.  6. Građanska kompetencija (zaštita životne sredine, očuvanje kvaliteta života, čišćenje školskog dvorišta)  1.6.5. Prepoznaje značaj prirodnih resursa i zaštite životne sredine u očuvanju kvaliteta života.  7. Preduzetnička kompetencija (pokazuje inicijativu u organizaciji humanitarne akcije koja će imati za cilj promociju zdrave ishrane i predstavljanje plodova jeseni u holu škole ili neposredno na tržnici, a različiti proizvodi od jesenjih plodova plasiraće se djeci bez roditeljskog staranja)  1.7.2. Izrađuje jednostavni projektni prijedlog djelotvorno, koristeći raspoložive resurse.  1.7.7. Sarađuje sa drugima kako bi se ideje pretočile u aktivnosti.  8. Kompetencija kulturološke svijesti i izražavanja (izložba učeničkih radova u holu škole i onlajn izložba)  1.8.4. Izražava svoje ideje i osjećanja u stvaralačkom procesu kroz slikanje, crtanje, sastav, skulpturu, muziku i druge umjetničke i kulturne oblike.  1.8.5. Uključuje se u stvaralačke aktivnosti u školi i zajednici (npr. učestvuje u folkloru, horu, crta i slika kulturne proizvode, igra uloge u predstavi, posjećuje kulturne manifestacije – izložbe, pozorišne predstave za djecu, priredbe, folklorne igre, manifestacije u virtuelnom/digitalnom prostoru i sl.) |
| **5. Ciljna grupa** | Učenici 3. razreda (8/9 godina) |
| **6. Broj časova i vremenski period realizacije** | Priroda i društvo - 3 časa  Matematika – 1 čas  Crnogorski-srpski, bosanski i hrvatski jezik i književnost – 2 časa  Likovna kultura – 2 časa  Engleski jezik – 1 čas  Tokom jedne sedmice. |
| **7. Scenario -** strategije učenja i njihov slijed, iskazan, kroz  **aktivnosti učenika** | Priroda i društvo:   * proučavanje tesktova o jeseni (udžbenik, enciklopedija), uočavanje i razumijevanje promjena u neposrednoj okolini (biljke, životinje, ljudi i vremenske pojave), * čišćenje dvorišta i sakupljanje opalog lišća, * sajam plodova jeseni, * razgovor sa nutricionistom.   Matematika:   * grafički i tabelarni prikaz podataka i njihova analiza, mjerenje i upotreba mjernih jedinica, tekstualni zadaci sa više računskih radnji.   Crnogorski-srpski, bosanski, hrvatski jezik i književnost:   * pisanje priča i stihova o jeseni, * izrada digitalnog časopisa ili PPT prezentacije.   Engleski jezik:   * Povezivanje ilustracije sa odgovarajućom riječju na engleskom jeziku kroz društvenu igru domine.   Likovna kultura:   * kreativne radionice – slikanje (tempere, kolaž tehnika), * online izložba. |
| **8. Nastavni materijali za podučavanje i učenje** | Tekstovi o jeseni, matematički zadaci, domine, slike jeseni, učenički radovi, jesenje voće i povrće |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | Računarska oprema, materijal neophodan za kreativne radionice (plastelin, kolaž, boje...) |
| **10. Očekivani rezultati**  (mjerljivi i dokazivi, koji proističu iz definisanih aktivnosti) | Napravljen digitalni časopis o jeseni od učeničkih književnih i likovnih radova.  Organizovana online izložba likovnih radova.  Napisan izvještaj o sajmu jesenjih plodova i razgovoru sa nutricionistom.  Timskim radom riješeni zadaci iz matematike.  Zajedničkom aktivnošću očišćeno školsko dvorište.  Proširen vokabular engleskog jezika. |
| **11. Opis sistema vrednovanja** | Formativno i samoocjenjivanje  U toku izvještavanja o urađenom, učenici analiziraju rezultate grupnog i individualnog rada i, putem diskusije i kritičkog vrednovanja, učestvuju u ocjenjivanju, istovremeno vršeći razmjenu ideja i samoprocjenjivanje. |
| **12. Evaluacija** | \*Nakon implementacije kreirane pripreme. |